section_heading: Bitka
paragraph_text: Cornwallis je, shvativši da ova opsada neće trajati dugo, poslao poruku Henriju Clintonu u New York. Clinton je obećao kako će poslati pojačanje od 5000 ljudi, no dok je to "pojačanje" stizalo francusko-američka vojska je ulazila unutra. Dana 11. listopada saveznici su nadošli manje od pola kilometara nadomak Britancima. Dan kasnije saveznici su zauzeli većinu važnih točaka u gradu te je Cornwallis shvatio u kakvoj je nevolji, no obećano pojačanje nije stizalo. Nakon zauzimanja tih važnih točaka stegao se obruč oko Cornwallisove vojske.